**СПКД „Просвјета“Сарајево**

**Управни одбор**

**Комисија за стипендирање**

Број: 4-а/14

Сарајево: 24.01.2014. године

На основу члана 13. Правилника о стипендирању, закључка АД-7 и Oдлуке Управног одбора о расписивању Конкурса за додјелу стипендије са 17. Сједнице одржане 21.01.2014.године, Комисија за стипендирање расписује

**К О Н К У Р С**

**ЗА ДОДЈЕЛУ СТИПЕНДИЈА**

**ЗА ИЗУЗЕТНО УСПЈЕШНЕ УЧЕНИКЕ И СТУДЕНТЕ**

**У ШКОЛСКОЈ 2013/2014. ГОДИНИ**

Право учешћа на конкурс имају изузетно успјешни ученици/студенти, чланови Друштва, односно, дјеца чији су родитељи вишегодишњи чланови истог, који су на редовном школовању у институцијама основног, средњег и високог образовања на подручју Кантона Сарајево.

Стипендије се додјељују за једну школску/наставну годину који испуњавају критерије правилника и исплаћивати ће се у два дијела (за период септембар-децембар 2013.г и фебруар–јуни 2014.године).

**- Обавезна документација уз пријаву на конкурс:**

1. Пријавни образац, уредно попуњен (преузети са интернет странице друштва или у просторијама Друштва);

2. Потврда о уплати чланарине за текућу годину;

3. Овјерена кућна листа;

4. Краћа биографија својеручно потписана;

5. Једна лична фотографија формата 6x4 цм;

6. Потврду о упису кандидата у текућу школску/академску годину;

7. Свједочанство из претходне године (за ученике);

- за студенте прве године студија свједочанство завршног разреда средње школе;

- за студенте виших година потврда о просјеку оцјена за претходну годину студија и овјерена фотокопија свих попуњених страница индекса за студента;

- доказ да студент не обнавља годину и да се налази на редовном студију у текућој академској години;

8. Доказ о учешћу и постигнутим резултатима на кантоналном, федералном, државном и/или међународном такмичењу за школску/академску 2012/13 годину (бодују се само највећа постигнућа);

9. Доказ о личним примањима за чланове домаћинства (запослени-платна листа за посљедњи мјесец; пензионер/инвалид-посљедњи чек од пензије; незапослени-потврда о незапослености Бироа за запошљавање; ученици/студенти-потврда о редовном школовању);

10. Доказ да је ученик/студент без једног или оба родитеља (извод из матичне књиге умрлих);

11. Неопходна медицинска документација која доказује инвалидност, односно болест кандидата;

12. Изјава о одговорности да кандидат није остварио право на стипендију од друге институције у текућој школској години;

13. Потврда СПКД “Просвјета” о волонтерском раду (добија се у просторијама Друштва).

Текст Конкурса се од дана објављивања налази на Огласној плочи Друштва, на интернет страници и Facebook профилу Друштва.

Правилник о стипендирању ученика и студената СПКД "Просвјете" Сарајево доступан је свим заинтересованим у просторијама Друштва, те интернет страници: www.prosvjeta.com.ba и Facebook профилу Друштва.

Пријаве се подносе на обрасцу са потребним прилозима, непосредно у сједишту Друштва или поштом-препоручено у року од 20 дана од дана објављивања Конкурса на наведеним мјестима.Рок за подношење пријава на конкурс је 14.02.2014. године до 12:00 сати.

Непотпуне и неблаговремене пријаве неће се узимати у разматрање. Обавијест о резултатима Конкурса у року од 15 дана од дана доношења Одлуке о избору.

За све додатне информације можете нас контактирати на тел: 033/444-230.

Комисија за стипендије:

1. Мирољуб Перић, предсједник;

2. Љубица Жикић, члан;

3. Зоран Драшковић, члан.